48. ΝΟΜΟΘΕΤ. ΔΙΑΤΑΓΜΑ υπ' αριθ. 1200 της 12/20 Ιουλ. 1972 (ΦΕΚ Α' 121) Περί ανακλήσεως εις την ενεργόν υπηρεσίαν και αναθέσεως καθηκόντων Διευθυντών Φυλακών ή Σωφρονιστικών Καταστημάτων εις Αξιωματικούς των Σωμάτων Ασφαλείας. Άρθρ.1.-1.Δια κοινών αποφάσεων των Υπουργών Δικαιοσύνης και Δημοσίας Τάξεως δύναται να ανακαλώνται εις την ενέργειαν μέχρις έξ Έφεδροι Αξιωματικοί της Ελληνικής Χωροφυλακής, ή Αστυνομίας Πόλεων, ή Πυροσβεστικού Σώματος, οίτινες δια της αυτής αποφάσεως τίθενται εις την διάθεσιν της Γενικής Διευθύνσεως Σωφρονιστικής Διοικήσεως του Υπουργείου Δικαιοσύνης. Εις τούτους ανατίθεται, δι' αποφάσεως του Υπουργού Δικαιοσύνης η Διεύθυνσις Φυλακής ή Σωφρονιστικού Καταστήματος, από της αναλήψεως δε των τοιούτων καθηκόντων των ούτοι υπάγονται εις τας περί της Σωφρονιστικής υπηρεσίας κειμένας διατάξεις, εξακολουθούν δε διεπόμεναι υπό των αφορωσών εις τους Εφέδρους Αξιωματικούς των Σωμάτων εξ ων προέρχονται κειμένων διατάξεων, καθ' ο μέρος αύται δεν αντίκεινται εις τας περί Σωφρονιστικής Υπηρεσίας διατάξεις. Ούτοι δεν δύνανται να φέρουν στολήν. 2.Οι κατά το παρόν Ν.Δ/μα ανακαλούμενοι εις την ενέργειαν Αξιωματικοί δεν δύνανται να υπηρετήσουν επί χρόνον μείζονα της πενταετίας από της ενάρξεως της ισχύος του παρόντος, δικαιούνται δε των αποδοχών, προσαυξήσεων λόγω πολυετούς υπηρεσίας, οδοιπορικών εξόδων, των αποζημιώσεων, επιδομάτων και παροχών εν γένει, ων δικαιούνται και οι εν ενεργεία ομοιόβαθμοι των, η δε σχετική δαπάνη βαρύνει τον λογαριασμόν "Κεφάλαια Εργασίας Κρατουμένων". 3.Η απόλυσις των εν παρ.1 του παρόντος αξιωματικών εκ της θέσεως διευθυντού φυλακής ή αναμορφωτικού καταστήματος και η επαναφορά αυτών εις την εφεδρείαν γίνεται δια κοινής αποφάσεως των Υπουργών Δικαιοσύνης και Δημοσίας Τάξεως. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 596,07) Σελ. 596,07(α) Τεύχος 705 - Σελ. 79   Προσωπικό Φυλακών 6.Ι.β.47α-48 6.Ι.β.48 Προσωπικό Φυλακών 